armvectores/hy_wikipedia_2023 huggingface dataset:
Բոնեյ (Շարանտի գավառ)

Բոնեյ (ֆր.՝ Bonneuil), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 254 մարդ, բնակչության խտությունը` 18.70 մարդ/կմ²։ Բնակավայրը զբաղեցնում է 13.58 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 25 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 137-ը, իսկ ոչ ակտիվները` 27։ Ակտիվության ցուցանիշը կազմում է 83,5 %։ 137 աշխատունակ մարդկանցից աշխատել է 122 անձ (69 տղամարդ և 53 կին)։ Գործազուրկ են եղել 15 անձ (4 տղամարդ և 11 կին)։ 27 անաշխատունակներից 4-ը եղել են աշակերտներ կամ ուսանողներ, 13-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սովորական կաչաղակ

Սովորական կաչաղակ կամ պարզապես կաչաղակ (Լատիներեն`Pica pica), ճնճղուկազգիների կարգի ագռավների ընտանիքի թռչուն է։


== Նկարագրությունը ==
Կաչաղակն ունի սև-սպիտակ փետրավորում և երկար պոչ, ինչը նրան տալիս է յուրօրինակ տեսք և դարձնում է հեշտ ճանաչվող։
Գլուխը, պարանոցը, մեջքը, երկար պոչն ու թևերը սև գույնի են, մետաղական փայլով, իսկ կուրծքը, փորիկը և թևերի ծայրափետուրները` սպիտակ։
Մարմնի երկարությունը կազմում է 45-48 սմ, կենդանի զանգվածը՝ մինչև 250 գ։
Գետնի վրա ավելի հաճախ տեղաշարժվում է ոստոստալով։ Նաև քայլում է ագռավներին բնորոշ քայլվածքով, պոչը՝ տնկած։ Թռչելիս ճախրում է ալիքաձև հետագծով։
Նստակյաց կյանք է վարում, լինում է միայնակ, զույգերով կամ երամով։
Կաչաղակն արձակում է յուրահատուկ բարձր ձայներ։ Դրանց միջոցով արտահայտում է տագնապ և վտանգի մասին զգուշացնում է իր ցեղակիցներին։


=== Բազմացումը ===
Կաչաղակն իր բույնը հյուսում է ծառերի կամ թփերի վրա։ Հյուսում է մի քանի բույն, օգտագործում է միայն մեկը։ Բույնը գնդաձև է, կառուցված է չոր ճյուղերից։
Ապրիլ ամսին մարին ածում է 4-8 երկնագույն, գորշ բծերով ձու, թուխս է նստում 17-18 օրերի ընթացքում։


=== Ինտելեկտը ===
Կաչաղակն ընդունակ է իրեն ճանաչել հայելու մեջ։ Նա այս ընդունակությանը տիրապետող փոքրաքանակ կենդանիներից է և միակ ոչ կաթնասունը։


== Ասացվածք ==
Խաղողի հասածը կաչաղակն է տանում։


== Մշակույթում ==
Իտալացի երգահան Ջոակինո Ռոսինին ունի գրած «Գող կաչաղակը» անունով երկու գործողությամբ օպերա։


== Արտաքին հղումներ ==
Կաչաղակների նկարներ, ձայնաֆայլեր և տեսանյութեր 


== Ծանոթագրություններ ==
Մովսես (այլ կիրառումներ)

Մովսես, կարող է վերաբերել․

Մովսես - հրեական ծագման անձնանուն
Մովսես կամ Մովսեսգյուղ - գյուղ ՀՀ Տավուշի մարզում
Մովսես - հին կտակարանի մարգարեներից մեկը
Քրիստոնեական արհմիություններ

Քրիստոնեական արհմիություններ, 19-րդ դարի վերջին եվրոպական որոշ երկրներում (Գերմանիա, Ֆրանսիա, Շվեյցարիա և այլն) կաթոլիկական եկեղեցու մասնակցությամբ առաջացած արհմիութենական միավորումներ։ Ստեղծվել են քրիստոնեական եկեղեցու սոցիալական դոկտրինայի տարածման ուղիով՝ դասակարգային հեղափոխական բանվորական շարժումը արգելակելու նպատակով։ Քրիստոնեական արհմիությունների գործունեության գաղափարախոսական հիմքերը ձևակերպվել են 1891 թվականին հրապարակված պապական կոնդակում («Ռերում նովարում») և հետագայում վավերացվել պապական այլ կոնդակներում։ Գիտական կոմունիզմի տեսության և սոցիալիստական շարժման նկատմամբ քրիստոնեական արհմիությունների ղեկավարները գրավել են խիստ թշնամական դիրք։ Սակայն, հավատացյալ աշխատավորության ճնշմամբ քրիստոնեական արհմիությունների պարագլուխները հաճախ ստիպված են եղել հանդես գալ ընդդեմ ձեռնարկատերերի, մասնակցել գործադուլների։ Նոր պայմաններին հարմարվելը չի վերացնում քրիստոնեական արհմիությունների գործունեության հակասությունները, որոնց ղեկավարների մի մասը դավանում է հակակոմունիստական հայացքներ։ Հակամոնոպոլիստական պայքարի, խաղաղության, դեմոկրատիայի և սոցիալական առաջադիմության շահերից ելնելով՝ բոլոր երկրների առաջադիմական արհմիությունները ձգտում են համագործակցել քրիստոնեական արհմիությունների հետ։
C++ ծրագրավորման լեզու (գիրք)

«C++ ծրագրավորման լեզու» (անգլ.՝ The C++ Programming Language), գիրք, նվիրված C++-ին, որը գրել է հենց լեզվի հեղինակը, Բյորն Ստրաուստրուպ։ Մեկ այլ «Սի ծրագրավորման լեզու» գրքի նմանակն է, առաջին գրական ստեղծագործությունը գրվել է մինչև ստանդարտ լեզվի թողարկումը։ Երրորդ ստեղծագործությունը, որը հիմնված է ISO/IEC 14882 ստանդարտի վրա, տալիս է C++ լեզվի ներկայիս բազմակողմանի հնարավորություններ և նրա ստանդարտ գրադարան։ Այդ թարգմանվել է ավելի քան 20 լեզուներով։
Առաջին հրատարակությունը եղել է 1986 թվականին և հիմա ներկայացնում է միայն պատմական հետաքրքրություն։ Երկրորդը հրատարակվել է 1991 թվականին, իսկ երրորդը 1997 թվականին։ Ստեղծագործության երրորդ հրատարակությունը, որ թողարկվել է կոշտ կազմով, ստացել է «հատուկ ստեղծագործություն» անվանումը (special edition) և տարբերվել է նախկին հրատարակություններից. երրորդ գրքում ներկայացվել են լրացուցիչ երկու ծրագրեր («Տեղայնացում» և «Բացառությունների ու ստանդարտ գրականության անվտանգություն»), արվել են շուրջ հազար ուղղումներ և ճշտումներ, ինչպես նաև լրացուցիչ այբուբենային ուղեցույց։
Գրքի չորրորդ հրատարակությունը, որը ներառում է C++11-ը, թողարկվել է 2013 թվականի մայիսի 19-ին։


== Տես նաև ==
C++ դիզայն և էվոլյուցիա


== Ծանոթագրություններ ==
Ուրբաթ, 13

Եթե ամսվա 13-րդ օրը ուրբաթ է, տարածված արևմտյան սնահավատության համաձայն՝ այդ օրը պետք է պատրաստ լինել և զգույշ մնալ անհաջողություններից։ Բժշկության մեջ սա համարվում է ֆոբիա և հաճախ անվանվում «պարասկևիդեկատրիաֆոբիա»։ Տերմինն առաջարկել է ամերիկացի հոգեթերապևտ Դոնալդ Դոսեյը, որը բառը կազմել է հունարեն՝ παρασκευή (հինգշաբթի) և δεκατρία (տասներեք) բառերից։ Դոսեյը այս երևույթը ուսումնասիրել է որպես իր՝ անխելամիտ վախերի թերապիայի մի մաս։ Նրա խոսքերով՝ «եթե դուք կարողանաք այս բառը սահուն ասել մի քանի անգամ, ապա ձեր վախը ուրբաթ 13-ի հանդեպ կանհետանա»։ Այս ֆոբիան տրիսկայդեկաֆոբիայի՝ 13 թվի վախի մասնավոր դեպքերից է։


== Պատմություն ==
13 թվից վախն անվանվում է «տրիսկայդեկաֆոբիա», իսկ այս ֆոբիայի տարատեսակը՝ ուրբաթ 13-ից վախն անվանվում է «պարասկևիդեատրիաֆոբիա», հունարեն՝ Paraskeví (Παρασκευή, «ուրբաթ») և dekatreís (δεκατρείς, «տասներեք») բառերից։
Այս օրվա հանդեպ սնահավատությունը կարող է ծագած լինել Միջին դարերում, «սերելով Հիսուսի խորհրդավոր ընթրիքի և խաչելության պատմությունից», որտեղ Ավագ հինգշաբթի օրն առկա էին 13 անհատներ՝ Ավագ ուրբաթում Հիսուսի մահից մեկ օր առաջ։ Մինչև 19-րդ դարը ուրբաթ 13-ի անհաջողակ լինելու մասին ոչ մի տվյալ չկա։
Հնարավոր է, որ այս սնահավատության տարածմանը նպաստել է 1907-ին տպագրված Թոմաս Վ. Լոուսոնի հանրահայտ «Ուրբաթ, 13-րդ» վեպը։ Այս վեպում բրոքերը սնահավատության շնորհիվ շահում է և Ուոլ Սթրիթում ամսվա 13-րդ ուրբաթ օրը խուճապ առաջանում։
Ենթադրվող պատճառներից մեկը կարող է լինել նաև այն, որ 1307 թվականի հոկտեմբերի 13-ին՝ ուրբաթ օրը, Ֆրանսիայի Ֆիլիպ IV թագավորը ձերբակալել է հարյուրավոր տաճարական ասպետներ։


== Հասարակական ազդեցություն ==
Ըստ Աշևիլի Սթրեսի կառավարման կենտրոնի և ֆոբիայի ինստիտուտի, որը գտնվում է Հյուսիսային Կարոլինայում, ԱՄՆ-ում այս օրից վախենում է մոտ 17-21 միլիոն մարդ՝ սրանով օրը դարձնելով պատմության ամենասարսափելի օրը։ Որոշ մարդիկ այնքան են վախենում, որ հրաժարվում են զբաղվել բիզնեսով, թռչել այլ երկրներ և նույնիսկ քնել։ Մոտավոր հաշվարկներով, այս օրը բիզնեսում կորչում է 800-900 միլիոն դոլար։


== Ծանոթագրություններ ==
Բավտուգայ

Բավտուգայ (ռուս.՝ Бавтугай), քաղաքատիպ ավան Ռուսաստանի Դաղստան հանրապետության Կիզիլյուրտ մունիցիպալ շրջանի կազմում։
Բնակչությունը 2010 թվականին գրանցված տվյալներով կազմում էր 4765 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հառաչանքների աստիճաններ

Հառաչանքների աստիճաններ (լատ.՝ Scalae Gemoniae, իտալերեն՝ Scale Gemonie), սանդղավանդակ Հին Հռոմում։ Հայտնի են Հռոմի պատմության մեջ որպես մահապատժի վայր։


== Տեղադրություն ==

Աստիճանները կառուցվել են Հռոմի կենտրոնական մասում։ Դրանք իջնում էին Կապիտոլիումի բլրի միջնաբերդից դեպի Հռոմի ֆորում։ Այստեղ նրանց ձախ կողմում Տաբուլարիումն էր և Կոնկորդի տաճարը, իսկ աջ կողմում՝ Մամերտին բանտը։ Աստիճանների տեղը ենթադրաբար համընկնում է ներկայիս Ս․ Պիետրո ին Կարսերե (S. Pietro in Carcere) փողոցի հետ։ Նախին Մամերտին (ներկայումս՝ San Giuseppe dei Falegnami եկեղեցի) բանտի ավերակներ էին այստեղ։
Ենթադրվում է, որ աստիճանները կառուցվել են Տիբերիոս կայսեր կառավարումից առաջ, քանի որ դրանց մասին այդ ժամանակաշրջանին վերաբերվող աղբյուրներում որևէ տեղեկություն չկա ։ Որպես մահապատժի վայր՝ աստիճաններն առաջին անգամ հիշատակվել է Տիբերիոսի կառավարման վերջին տարիներին։


== Մահապատիժներ ==
Դատապարտյալներին նախապես խեղդում էին, կապում մարմիններն ու նետում աստիճաններից վար։ Երբեմն Հռոմի այլ վայրերից մահապատժի ենթարկվածների դիերը բերվում էին այստեղ ի ցույց դնելու համար։ Դիերը սովորաբար աստիճանների վրա մնում էին որոշ ժամանակ, հոշոտվում էին շների ու այլ գիշակեր կենդանիների կողմից, ապա նետվում Տիբեր գետ։
Աստիճանների վրա մահը համարվում էր չափազանց անպատվաբեր և սարսափելի։ Նույնիսկ մի քանի սենատորներ և կայսրեր իրենց մահկանացուն կնքել են այստեղ։ Հառաչանքների աստիճանների վրա մահապատժի են ենթարկվել Հռոմեական կայսրության հայտնի պետական և ռազմական գործիչ Լուցիոս Էլիուս Սեյանոսն ու իր երեխաները, ինչպես նաև Ավլոս Վիտելլիոս կայսրը։ Սեյանոսը եղել է Տիբերիոսի նախկին մտերիմներից, որը դավադրության մասնակից է եղել 31 թվականին։ Ըստ Դիոն Կասսիոսի Սեյանոսը խեղդամահ է արվել և նետվել Հառաչանքների աստիճաններից, որտեղ ամբոխը 3 օր շարունակ խորշտանգել է նրան։ Նրա երեխաները նույն կերպ մահապատժի են ենթարկվել այստեղ։
Վիտելիոսը հռոմեական գեներալ էր, որը 69 թվականին երրորդ կայսրը դարձավ այսպես կոչված՝ Չորս կայսրերի Տարվա մեջ։ Նա հաջորդեց Օտոն կայսրին, որն ապրիլի 16-ին ինքնասպանություն գործեց։ Վիտելիոսը կայսեր կարգավիճակում եղավ ընդամենը ութ ամիս։ Երբ նրա զորքերը պարտվեցին Վեսպասիանոսի կողմից, նա համաձայնվեց հանձնվել, սակայն Պրետորյան պահակախումբը թույլ չտվեց նրան քաղաքից հեռանալ։ Երբ Վեսպասիանոսի զորքերը մուտք գործեցին Հռոմ, նրան հանեցին իր թաքստոցից և Հառաչանքների աստիճաններից ցած նետեցին։ Նրա վերջին խոսքերն էին. «Ես երբևէ ձեր կայսրն եմ եղել»։


== Նմանատիպ վայրեր ==
Հռոմեական Հանրապետության ժամանակաշրջանում Կապիտոլիում բլրի հարավային գագաթը՝ Տարպեյան ժայռը նույնպես օգտագործվում էր նմանատիպ մահապատիժների համար։ Մարդասպանները, դավաճանները, ստրուկները, մահվան դատապարտվելիս, ցած էին նետվում այնտեղից։ Կար նաև կարծիք, որ նման պատիժներ կիրառվել են նաև հաշմանդամների, հոգեկան հիվանդների նկատմամբ, քանի որ համարվում էր, որ նրանք անիծված էին աստծո կողմից։


== Ծանոթագրություններ ==


== Արտաքին հղումներ ==
Emblematic Scenes in Suetonius' "Vitellius" - interpretive essay, makes several mentions of the stairs
LacusCurtius entry on the Scalae
Հարություն Թուրշյան

Հարություն Գևորգի Թուրշյան (սեպտեմբերի 29, 1900(1900-09-29), Վան, Վանի վիլայեթ, Օսմանյան կայսրություն - 1978, Երևան, Հայկական ԽՍՀ, ԽՍՀՄ), հայ պատմաբան, թարգմանիչ, պատմական գիտությունների թեկնածու, ԽՍՀՄ գրողների միության անդամ 1949 թվականից։


== Կենսագրություն ==
Ծնվել է Արևմտյան Հայաստանի Վան քաղաքում։ 1920 թ.-ին ավարտել է Թիֆլիսի Ներսիսյան դպրոցը, 1926 թ.-ին՝ Ադրբեջանի համալսարանի պատմության ֆակուլտետը։ Ուսանողական տարիներին հայոց լեզու և գրականություն է դասավանդել Բաքվի Հովհ. Թումանյանի անվան հայկական միջնակարգ դպրոցում։ 1931 թ.-ից աշխատել է Երևանում։ 1931-1954 թթ.-ին եղել է «Սովետական Հայաստան» օրաթերթի ոճաբանն ու թարգմանիչը։ 1947 թ.-ին «Հայ-հաբեշական առնչությունները VII դարից մինչև XX դարը» թեմայով դիսերտացիա է պաշտպանել և ստացել պատմական գիտությունների թեկնածուի աստիճան։ Մահացել է Երևանում։


== Հ. Թուրշյանի երկերի մատենագրություն ==
Սարդարապատի հերոսամարտը, Երևան, «Հայաստան», 1965, 272 էջ։
Սարդարապատի հերոսամարտը, Երևան, «Հայաստան», 1969, 295 էջ։
Հետսելջուկյան դարաշրջանի իրադարձությունները և «Սասունցի Դավիթ» էպոսը, Երևան, 2013 թ․։


== Թարգմանություններ (ռուսերենից) ==
Բելինսկի Վ., Ընտիր երկեր, Երևան, Հայպետհրատ, 1948, 480 էջ։
Բորիս Պոլևոյ, Մենք սովետական մարդիկ ենք (Հայրենական մեծ պատերազմի իրական պատմություններ), Երևան, Հայպետհրատ, 1950, 456 էջ։
Գորկի Մաքսիմ, Գրականագիտական և հրապարակախոսական հոդվածներ, Երևան, Հայպետհրատ, 1950, 478 էջ։
Գերցեն, Եղելություններ և խոհեր, մաս Ա. Ե., Հայպետհրատ, 1952, 630 էջ։
Գերցեն, Եղելություններ և խոհեր, մաս Բ, Երևան, Հայպետհրատ, 1953, 390 էջ։
Գերցեն, Եղելություններ և խոհեր, Երևան, Հայպետհրատ, 1954, 710 էջ։
Տակակուրա, Խակունեի ջրերը (վեպ), Երևան, Հայպետհրատ, 1964, 360 էջ։
«Թարգմանչաց արվեստ» շտեմարան։


== Ծանոթագրություններ ==
Աստերոիդների ցանկ (317901-318000)

Աստերոիդների ցանկ (317801-317900)  • Աստերոիդների ցանկ  • Աստերոիդների ցանկ (318001-318100)
 Աստերոիդների ցանկ (317801-317900)  • Աստերոիդների ցանկ  • Աստերոիդների ցանկ (318001-318100)
Alexa Internet

Alexa Internet, Amazon.com-ի դուստր ձեռնարկությունն է, հայտնի է նրանով, որ հավաքում և հայտնում է ամենաշատ այցելված կայքերը տարվա կտրվածքով։ Ստեղծվել է որպես անկախ կայք 1996 թվականին, սակայն 1999 թվականին այն գնեց Amazon.com-ը։ Alexa-ն հավաքում տվյալները այն օգտատերերից, ովքեր ունեն տեղադրած Alexa Toolbar-ը, բացի այդ նրանք այստեղ կայքերի հետ միասին գրվում է նաև տվյալ կայքի հետ կապված կայքերը։ Շտաբը տեղակայված է Սան Ֆրանցիսկոյում, ԱՄՆ։
2013 թվականին կայքը տարմադրել է ավելի քան 30 մլն կայքի վարկանիշ , իսկ կայք այցելում են ամսում 4 մլն մարդ ։ Alexa-ն դասակարգում է կայքերը ըստ այցելության թվի մնացած կայքերի հետ համեմատ (2019 թվականին առաջին տեղը զբաղեցնում էր google.com կայքը)։


== Պատմություն ==
Կայքը ստեղծվել է 1996 թվականին Կեյլ Բևյուստելի և Բրյուս Գիլլատի կողմից ։ Այդ ժամանակ կազմակերպությունը տրամադրում էր մարդկանց թուլբար, որը ցույց էր տալիս, թե օգտատերը, որ կայքը այցելի հաջորդը։ Բացի դա ամեն այցելված կայքի համար ցույց էր տրվում համատեքստ՝ ում է պատկանում կայքը, քանի էջ ունի կայքը, քանի այլ կայքերում կա տվյալ կայքի հղումը և ինչ հաճախականությամբ է թարմացվում կայքը ։ Alexa կայքի ծրագրավորողները Ինտերնետի արխիվի հետ համագործակցույան շնորհիվ ստեղծեցին The Wayback Machine, որը թույլ էր տալիս տեսնել այցելված կայքի նախքին տարբերակները ։
1999 թվականին ացկացված աճուրդի ժամանակ Amazon.com-ը գնեց Alexa 250 մլն դոլարով ։
2002 թվականի գարնանը Alexa-ն սկսեց համագործակցել Google-ի հետ, իսկ 2003 թվականի հունվարին Open Directory-ի հետ ։ Սակայն 2006 թվականի մայիսին Google-ին փոխարինելու եկավ Windows Live Search-ը ։ 2005 թվականի դեկտեմբերին Alexa-ն ստեղծեց իր ծրագրերը՝ որոնողական համակարգը ծավալուն վեբ-սերվերի և API-ի միջոցով։ Alexa-ի յուրահատուկ պլատֆորմի ունի բազմաթիվ հնարավորություններ որոնք կարող էն օգնել ծրագրավորողներին, դրանից ելնելով 2006 թվականի սեպտեմբերից նրանք սկսեցին օգտագործել հենց այս պլատֆորմը։ 2006 թվականի դեկտեմբերին լույ է տեսնում Alexa Image Search։ Սեփական ուժերով ստեղծված վեբ-հարթակում սա առաջին մեծ ծրագիրն էր։ Սակայն 2008 թվականի նոյեմբերին հայտարարվեց, որ սերվերը չի ընդունում նոր այցելուների, իսկ արդեն 2009-ի հունվարին փակվեց ։


== Արտաքին հղումներ ==
Սերվիսի պաշտոնական կայքը Archived 2009-03-02 at the Wayback Machine.
Սերվիսի պաշտոնական բլոգը Archived 2022-02-16 at the Wayback Machine.


== Ծանոթագրություններ ==
Սիփան Հակոբյան

Սիփան Հակոբյան (Օլահ) (հունիսի 4, 1990(1990-06-04), Երևան, Հայկական ԽՍՀ, ԽՍՀՄ), հայ օպերային երգիչ (տենոր), դաշնակահար, դիրիժոր։


== Կենսագրություն ==
Սիփան Հակոբյանը ծնվել է 1990 թվականի հունիսի 4-ին Երևանում։ 2007 թվականին ավարտել է Երևանի Պ. Ի. Չայկովսկու անվան երաժշտական դպրոցի վոկալ-տեսական բաժինը (դասատու՝ Լ. Ստեփանյան), 2013 թվականին՝ Երևանի պետական կոնսերվատորիա դիրիժորության (Դ. Ղազարյանի դասարան) բաժիը, ապա՝ մագիստրատուրան։ 2012-2014 թվականներին սովորել Լոնդոնի Թագավորական երաժշտական ակադեմիայի վոկալ (Ֆ. Դոգհանի դասարան) բաժնում։ 
2007-2010 թվականներին եղել է  Հայ հոգևոր երաժշտության կենտրոնի վոկալ քառյակի երգիչ և խմբավար, 2011-2013 թվականներին՝ Լոնդոնի ֆիլհարմոնիկ երգչախմբի երգիչ, 2011-2017 թվականներին՝ Սբ Սարգիս եկեղեցու երգչախմբի դիրիժոր (նաև՝ սարկավագ), 2013-2016 թվականներին՝ Լոնդոնի Թեքեյան մշակութային միության գեղարվեստական ղեկավար։ 
2013 թվականին Լոնդոնում հիմնադրել է «Քլինգեն» (նախապես՝ «Կոմիտաս») երգչախումբը, որի գեղարվեստական ղեկավարն ու դիրիժորն է. 30-ից ավելի համերգներով հանդես է եկել մի շարք ճանաչված համերգասրահներում, եկեղեցիներում և այլուր՝ տարածելով հայկական երաժշտությունը։
Մենահամերգներով շրջագայել է Հայաստանում, Ավստրիայում, Գերմանիայում, Ռուսաստանում, Մալթայում և այլ երկրներում։ 
2012թվականին՝ Անգլիայում, 2013 թվականին Հայաստանում ղեկավարել է Գ. Հենդելի «Մեսսիա» և Յ. Հայդնի «Աշխարհի արարումը» օրատորիաների խմբերգային հատվածները։ Հանդես է եկել Ա. Տիգրանյանի «Անուշ», Գ. Հենդելի «Ռոդելինդա» օպերաներում։ 
2018 թվականին Մալթայում ղեկավարել է երգչախումբ, որին երկացանկում ընդգրկված էին Կոմիտասի խմբերգերից։ 
2007 թվականին արժանացել է Հանրապետական մշակութային փառատոնի 1-ին մրցանակի և ոսկե մեդալի։


== Ծանոթագրություններ ==
Սոսանգ (լաոսյան տառ)

Սոսանգ («փիղ»), լաոսերեն այբուբենի 7-րդ տառը։ Նման է թաիլանդերեն այբուբենի «չոչանգ» տառին։ Լաոսերեն այբուբենում համարվում է ակսոնկան տառ, այսինքն՝ միջին կարգի։ Արտասանվում է խուլ շրթունքային։ Բառավերջում արտասանվում է նաև որպես «սասենգ»։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Վարդան Գրիգորյան (արձակագիր)

Անվան այլ կիրառումների համար տե՛ս՝ Վարդան Գրիգորյան (այլ կիրառումներ)Վարդան Վահանի Գրիգորյան (սեպտեմբերի 5, 1950(1950-09-05), Երևան, Հայկական ԽՍՀ, ԽՍՀՄ - մարտի 26, 1989(1989-03-26), Երևան, Հայկական ԽՍՀ, ԽՍՀՄ), հայ արձակագիր։
ՀԽՍՀ մշակույթի վաստակավոր գործիչ Վահան Գրիգորյանի որդին, գրող թարգմանիչ Վահագն Գրիգորյանի եղբայրը։


== Կենսագրություն ==
1973 թվականին ավարտել է Երևանի պետական համալսարանը, 1987 թվականին Մոսկվայի Մաքսիմ Գորկու անվան ինստիտուտի գրականության բարձրագույն դասընթացները։ 1971-1989 թվականներին աշխատել է Հայկական հանրագիտարանի խմբագրությունում։
Գրիգորյանի հետաքրքրությունների հիմնական թեման պատմական անցյալն է՝

«Հավերժական վերադարձ», 1981, ՀԼԿԵՄ կենտկոմի ամենամյա մրցանակ՝ 1982
«Դար կորստյան», 1985, ՀԼԿԵՄ մրցանակ՝ 1985
«Մանյա այրք», 1988, ՀԳՄ Դերենիկ Դեմիճյանի անվան մրցանակ, 1989


== Գրականություն ==
Ափինյան Ա., Կարմիր լիալուսին. Վարդան Գրիգորյանի պատմավեպը, Ե., 1997։
Գալստյան Լ., Վարդան Գրիգորյանի պատմավիպասանությունը, Ե., 2003։


== Ծանոթագրություններ ==
(5912) Օյատոշիյուկի

(5912) Օյատոշիյուկի (անգլ.՝ Oyatoshiyuki), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 20-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,404769 ա. մ., առավելագույնը մոտենում է 1,9997 ա. մ. հեռավորության վրա և հեռանում 2,8099 ա. մ.։ Արեգակի շուրջ մեկ ամբողջական պտույտ է կատարում 1362,1 երկրային օրվա ընթացքում, իր ուղեծրով շարժվելով միջինում 0,264298 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5912) Օյատոշիյուկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեննայա (Բոլշայայի վտակ)

Անվան այլ կիրառումների համար տե՛ս՝ Սեննայա (այլ կիրառումներ)Սեննայա (ռուս.՝ Сенная), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Լոպսկայա (Բոլշայա) գետի աջ ափին՝ 75 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Իովսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000475
Հիդրոլոգիական ուսումնասիրությունների կոդը - 102000134
Ավազանի կոդը - 02.02.00.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բամբկի ձոր

Բամբկի ձոր, ձորահովիտ և շրջան Մեծ Հայքի Գուգարք աշխարհում։ Հնում Վարդան պատմիչը նույնացրել է Տաշիր գավառի հետ։ Հետագայում կոչվել է Փամբակ՝ շրջան Լոռու գավառում։


== Ծանոթագրություններ ==
Սենթ Քիթս և Նևիսի վարչական բաժանում

Սենտ Քիթս և Նևիսը բաժանված է 14 շրջանների։ Դրանցից 9 գտնվում են Սենտ Քիթս կղզու, իսկ մնացած 5 Նեվիս կղզու վրա.

Քրայսթ Չյորչ Նիկոլա Թաուն (Սենտ Քիթս) - 1
Սենտ Ջեյմս Ուինթռոուդ (Նեվիս) - 5
Սենտ Ջոն Քափիսթեր (Սենտ Քիթս) - 6
Սենտ Ջոն Ֆիգթերի (Նեվիս) - 7
Սենտ Ջորջ Բասթեր (Սենտ Քիթս) - 3
Սենտ Ջորջ Ջինջերլանդ (Նեվիս) - 4
Սենտ Մերի Կայոն (Սենտ Քիթս) - 8
Սենտ Փիթեր Բասթեր (Սենտ Քիթս) - 11
Սենտ Փոլ Կապիստեր (Սենտ Քիթս) - 9
Սենտ Փոլ Չարլսթաուն (Նեվիս) - 10
Սենտ Թոմաս Լոուլենդ (Նեվիս) - 12
Սենտ Թոմաս Միդլ Այլենդ (Սենտ Քիթս) - 13
Սենտ Էն Սենդի Փոյնթ (Սենտ Քիթս) - 2
Տրինիտի Պալմետո Փոյնթ (Սենտ Քիթս) - 14
Պալագորիո

Պալագորիո (իտալերեն՝ Pallagorio), համայնք Իտալիայում, գտնվում է Կալաբրիա մարզի Կրոտոնե գավառում։
Բնակչությունը կազմում է 1627 մարդ, բնակչության խտությունը՝ 40 մարդ/կմ²։ Զբաղեցնում է 41 կմ² տարածք։ Փոստային կոդը՝ 88818: Հեռախոսային կոդը՝ 0962:
Բնակավայրում հովանավորը համարվում է Հովհաննես Մկրտիչը։ Տոնակատարությունը արվում է հունիսի 24-ին։


== Ծանոթագրություններ ==
Դաշբաշի (այլ կիրառումներ)

Դաշբաշի, կարող է վերաբերել՝

Դաշբաշի - լեռնաշղթա Զանգեզուրի լեռնահամակարգում՝ նրա հարավային հատվածում
Ջալալ Հարությունյան

Ջալալ Անատոլիի Հարությունյան (նոյեմբերի 11, 1974, Բադարա, Ասկերանի շրջան, Արցախ), հայ ռազմական գործիչ, գեներալ-լեյտենանտ, Արցախյան ազատամարտի մասնակից, Արցախի Հանրապետության պաշտպանության նախկին նախարար–Պաշտպանության բանակի նախկին հրամանատար, Արցախի հերոս,  ՀՀ ՊՆ ռազմական վերահսկողական ծառայության պետ (2022 թվականի սեպտեմբեր ամսից պաշտոնավարումը կասեցված է)։


== Կենսագրություն ==
Հարությունյանը ծնվել է Ասկերանի շրջանի Բադարա գյուղում։ Հայրը՝ Անատոլին մաթեմատիկայի ուսուցիչ և դպրոցի ուսմասվար էր աշխատում, իսկ մայրը՝ Սվետլանան՝ բուժքույր։ 1981-ից 1991 թվականներին սովորել է նույն գյուղի միջնակարգ դպրոցում։ Դպրոցը ավարտելուց անմիջապես հետո միացել է Արցախի համար մղվող ազատագրական պայքարին։ Միաժամանակ սովորել է Արցախի պետական համալսարանի կենսաբանական ֆակուլտետում, որն ավարտել է 1995 թվականին։ 1999 թվականին ընդունվել է Սանկտ Պետերբուրգի ռազմական ակադեմիա, որն ավարտել է կարմիր դիպլոմով։


== Զինվորական ծառայութուն ==
1992 թվականի նոյեմբերի 5-ից ծառայում է Պաշտպանության Բանակում։ 1992-2016 թվականներին զբաղեցրել է տարբեր պաշտոններ ՊԲ-ում՝ լինելով պաշտպանական շրջանի հրամանատար, միավորման հրամանատարի տեղակալ-շտաբի պետ, միավորման հրամանատար։ 2016 թվականի հունիսի 14-ին Բակո Սահակյանի հրամանագրով Հարությունյանը նշանակվել է ԼՂՀ պաշտպանության բանակի N զորամասի հրամանատար։
2018 թվականի դեկտեմբերի 14-ին ԱՀ նախագահի հրամանագրով նշանակվել է ՊԲ հրամանատարի առաջին տեղակալ-շտաբի պետ։
2020 թվականին Արցախի Հանրապետության Նախագահ Բակո Սահակյանի հրամանագրով գեներալ-մայոր Հարությունյանը նշանակվել է Արցախի Հանրապետության պաշտպանության նախարար–պաշտպանության բանակի հրամանատար՝ ազատվելով Արցախի Հանրապետության պաշտպանության բանակի հրամանատարի առաջին տեղակալ-շտաբի պետի պաշտոնից։ 2020 թվականի հոկտեմբերի 27-ին ազատվել է պաշտպանության նախարարի–պաշտպանության բանակի հրամանատարի պաշտոնից՝ մարտական դիրքում վիրավորվելու պատճառով։ Հարությունյանի դեմ մահափորձի փաստով քրեական գործ է հարուցվել, որով դեռևս մեղադրյալ չկա։ Դեկտեմբերի 4-ին դուրս է գրվել հիվանդանոցից։ 
2021 թվականի փետրվարին ՀՀ պաշտպանության նախարար Վաղարշակ Հարությունյանի հրամանով Ջ․ Հարությունյանը նշանակվել է Հայաստանի Հանրապետության Պաշտպանության Նախարարության ռազմական վերահսկողական ծառայության պետ։ 2022 թվականի սեպտեմբերի 2-ին Ջալալ Հարությունյանին երկու դրվագով մեղադրանք է ներկայացվել ՀՀ քրեական օրենսգրքի 550-րդ հոդվածի 3-րդ մասով՝ 2020 թվականի 44-օրյա պատերազմի ընթացքում ծառայողական պարտականությունների նկատմամբ «անփույթ վերաբերմունք» դրսևորելու կապակցությամբ։ Նրա պաշտոնավարումը որպես ՀՀ ՊՆ ռազմական վերահսկողական ծառայության պետ կասեցվել է։ 


== Հայ-ադրբեջանական պատերազմ (2020) ==


== Կոչումներ և պարգևներ ==
2019 թվականի հուլիսի 8-ին Արցախի Հանրապետության նախագահ Բակո Սահակյանի հրամանագրով  պաշտպանության բանակի շտաբի պետ Հարությունյանին շնորհվել է գեներալ-մայորի կոչում։
2020 թվականի հուլիսի 8-ին Արցախի Հանրապետության նախագահ Արայիկ Հարությունյանի հրամանագրով  պաշտպանության բանակի շտաբի պետ Հարությունյանին շնորհվել է գեներալ-լեյտենանտի  կոչում։
2020 թվականի հոկտեմբերի 28-ին Հարությունյանին շնորհվել է Արցախի հերոսի կոչում։


== Ծանոթագրություններ ==
Մալմյո Արենա

«Մալմյո Արենա» (շվեդ. «Malmö Arena»), փակ արենա Մալմյոյում։ Արենան բացվել է 2008 թ. նոյեմբերի 6-ին, այն կարող է մոտ 13,000 հանդիսատես տեղավորել սպորտային միջոցառումների ժամանակ իսկ համերգների և այլ միջոցառումների ժամանակ մինչև 15,500 հանդիսատես։
2013 թ. մայիս 14-ին, 16-ին և 18-ին այդ արենայում է անցկացվել Եվրատեսիլ 2013 երգի մրցույթը։
Արթուր Անդրյան

Արթուր Անդրյան (16 մայիսի, 1957, Ստեփանակերտ - 21 հոկտեմբերի, 1996, Մսմնա, Մարտունու շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Արթուր Անդրյանը ծնվել է 1957 թ. մայիսի 16-ին Ստեփանակերտ քաղաքում։ Ավարտել է թիվ 3 միջնակարգ դպրոցը։ Զինվորական պարտադիր ծառայությունն անցել է Թբիլիսիում, այնուհետև՝ Երևանում։ Զորացրվելուց հետո աշխատանքի է անցել կոնդենսատորների գործարանում։ Արցախյան գոյապայքարի ազատամարտիկ էր։ Կամավորագրվել է ԻՊՈՒ-ի հրետանային ստորաբաժանումներից մեկին, որի կապի պետն էր։ Այնուհետև տեղափոխվել է հակաօդային պաշտպանության զորամաս։ Մասնակցել է մի շարք մարտերի։ Մահացել է 1996 թ. հոկտեմբերի 21-ին Մարտունու շրջանի Մսմնա գյուղում։ Հետմահու պարգևատրվել է ԼՂՀ «Արիության համար» մեդալով։ Ամուսնացած էր, ունի երկու երեխա։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Շումնոե (գյուղ, Չուգուևսկի շրջան)

Շումնոե (ռուս.՝ Шумное), գյուղ Ռուսաստանի Պրիմորիեի երկրամասի Չուգուևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1033 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյուլինջե Վերին

Քյուլինջե Վերին, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ֆելիքս Մելոյան

Ֆելիքս Հակոբի Մելոյան (փետրվարի 23, 1940(1940-02-23), Երևան, Հայկական ԽՍՀ, ԽՍՀՄ - դեկտեմբերի 15, 2017(2017-12-15), Երևան, Հայաստան), հայ գրաքննադատ, ՀՀ Գրողների միության անդամ 1977 թվականից։ 


== Կենսագրություն ==
Ֆելիքս Մելոյանը 1962 թվականին ավարտել է Երևանի Խաչատուր Աբովյանի անվան հայկական մանկավարժական ինստիտուտի պատմալեզվագրական ֆակուլտետը։ 1962-1964 թվականներին եղել է «Մետալուրգ» թերթի պատասխանատու քարտուղարը։ 1964-1968 թվականներին աշխատել է Եղիշե Չարենցի անվան գրականության և արվեստի թանգարանում որպես կրտսեր գիտաշխատող։ 1966-1971 թվականներին եղել է «Գրական թերթի» քննադատության բաժնի վարիչը, 1971-1978 թվականներին «Գրական թերթի» խմբագրի տեղակալը։ 1978 թվականի օգոստոսից եղել է «Սովետական գրականություն» ամսագրի գլխավոր խմբագրի տեղակալը։ 1996-2001 թվականներին եղել է ՀԳՄ վարչության քարտուղար։ ՀԳՄ «Նորք» հանդեսի խմբագիրն էր։


== Ստեղծագործական կյանք ==
Գրական մամուլում տպագրվել են նրա բազմաթիվ հոդվածները, որոնց մեծ մասը վերաբերում է ժամանակակից հայ գրականությանը։


== Երկեր ==
Ընթացք, Երևան, 2003։
20-րդ դարի անգլիագիր արձակ։ Լուսակն, 2002, էջ 219։


== Թարգմանություններ (ռուսերենից) ==
Մուրադ Մարգարյան «Երինջը» (վիպակներ), 1983 թ


== Պարգևներ ==
ՀՀ Կառավարության և ՀԳՄ Հրանտ Մաթևոսյանի անվան համատեղ մրցանակ, 2010
«Ընթացք» ժողովածուն արժանացել է ՀԳՄ Նիկոլ Աղբալյանի անվան մրցանակի, 2003


== Ծանոթագրություններ ==


== Արտաքին հղումներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»։ էջ էջ 376 
Ֆելիքս Մելոյան, Մարդու ժամանակը
Բերեզովկայի շրջան (Օդեսայի մարզ)

Բերեզովկայի շրջան (ուկրաիներեն՝ Березівський район), շրջան Ուկրաինայի Օդեսայի մարզում։
Ստեղծվել է 1962 թվականին։ Վարչական կենտրոնը՝ Բերեզովկա։


== Աշխարհագրություն ==
Շրջանի տարածքի մակերեսը կազմում է 1637 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 34080 մարդ։ Բնակչության խտությունը կազմում էր 20,82 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կլես Օլդենբուրգ

Կլես Օլդենբուրգ (հունվարի 28, 1929(1929-01-28)[…], Ստոկհոլմ - հուլիսի 18, 2022(2022-07-18), Նյու Յորք շրջան, Նյու Յորք, Նյու Յորք, ԱՄՆ), շվեդական ծագում ունեցող ամերիկացի քանդակագործ, փոփ արվեստի դասական։


== Կենսագրություն ==
Շվեդ դիվանագետի որդին՝ Օլդենբուրգը, 1936 թվականից ապրել է ԱՄՆ-ում (1953 թվականին ստացել է ամերիկյան քաղաքացիություն)։ Նա հիմնականում բնակվել է Նյու Յորքում և Չիկագոյում։ 1946-1950 թվականներին սովորել է Յեյլի համալսարանում, իսկ հետո մինչև 1954 թվականը՝ Չիկագոյի արվեստի ինստիտուտում։
1960-ական թվականներին Օլդենբուրգը հանդես է եկել տարբեր բնագավառներում։ Հետագայում նա նվիրվել է առարկայական արվեստին։ Օլդենբուրգին բնորոշ տեխնիկան բավականին փոքր և սովորական առարկայի քանդակային պատկերն է մեծ մասշտաբով՝ հաճախ տարօրինակ կերպով ներկված և անսպասելիորեն տեղակայված տարածության մեջ։ Ի սկզբանե Օլդենբուրգի սադրիչ բնույթ կրող ստեղծագործություններն  այսօր ընկալվում են որպես նրբագեղ խաղ, որը հեշտությամբ տեղավորվում է ուրբանիստական բնապատկերի մեջ։ Հետևաբար, ժամանակի ընթացքում Օլդենբուրգի գործերն առավել ակտիվորեն օգտագործվում են որպես քաղաքային միջավայրի տեսողական լուծում։ Լոս Անջելեսում գտնվող «Chiat/day» գովազդային գործակալության մուտքը Օլդենբուրգը պատրաստում է հսկա սև հեռադիտակի տեսքով, իսկ Միլանում՝ Կադորնա երկաթուղային կայարանի դիմաց գտնվող հրապարակում, հսկա ասեղը կիսով չափ խրված է գետնին, որի վրա վառ կարմիր-դեղին-կանաչ թել է, իսկ հրապարակի հակառակ կողմում կա թելի մեկ այլ ծայր հանգույցով։ Այս ոճով նրա ամենահայտնի ստեղծագործություններից մեկը Չիկագոյի «Շարասյուն — բիտա»-ն է, որն իրենից ներկայացնում է 30 մետրանոց պողպատե բեյսբոլի բիթ (1977):
1989 թվականին Օլդենբուրգին շնորհվեց Գայլի մրցանակ արվեստի համար, 1995 թվականին՝ Ռոլֆ Շոկի մրցանակ, 2000 թվականին՝ ԱՄՆ-ի մշակույթի ազգային շքանշան։


== Ընտանիք ==
1977 թվականին ամուսնացել է քանդակագործ Կուզի վան Բրյուգենի (1942—2009) հետ։ Իր ստեղծագործությունների մեծ մասը՝ 1977 թվականից ի վեր, նա ստեղծել է կնոջ հետ համատեղ։


== Պատկերասրահ ==


== Ծանոթագրություն ==


== Գրականություն ==
Դեմփսի Է.: Ոճեր, դպրոցներ, ուղղություններ։ Ժամանակակից արվեստի ուղեցույց, ոճեր, դպրոցներ և շարժումներ. [Տրանս. ից
անգլ.]: - Մ .: Արվեստ - XXI դար, 2008 թվական .-- 304 էջ։ - 3000 օրինակ։ - ISBN 978-5-98051-053-4:


== Արտաքին հղումներ ==
Օրենբուրգի կայք
Օլդենբուրգի ստեղծագործությունների ժողովածու
Կլես Օլդենբուրգ
Ալեքսեյ Մոկրուսով։ Գլխարկի հետագիծ։ // Արտասահմանյան գրականություն, 1997. № 2.
Կոլոդեզի (այլ կիրառումներ)

Կոլոդեզի, կարող է վերաբերել՝


== Ուկրաինայի բնակավայրեր ==
Կոլոդեզի - գյուղ, Ուկրաինայի Դոնեցկի մարզի Կրասնոլիմանի շրջանում
Կոլոդեզի - գյուղ, Ուկրաինայի Պոլտավայի մարզի Դիկանկայի շրջանում


== Ռուսաստանի բնակավայրեր ==
Կոլոդեզի - գյուղ Ռուսաստանի Լենինգրադի մարզի Գատչինսկի շրջանի կազմում։
Կոլոդեզի - գյուղ Ռուսաստանի Սմոլենսկի մարզի Գլինկովսկի շրջանի կազմում։
Կոլոդեզի - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Պադեռնո Ֆրանչակորտա

Պադեռնո Ֆրանչակորտա (իտալերեն՝ Paderno Franciacorta), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 3382 մարդ, խտությունը՝ 676 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 25050։ Հեռախոսային կոդ՝ 030։


== Արտաքին հղումներ ==
Բնակավայրի պաշտոնական էջ (իտալ.)


== Ծանոթագրություններ ==
Ուիլիամ Հարրիսոն

Ուիլիամ Հարրիսոն (1813 - 1868), անգլիացի տենոր և օպերային իմպրեսարիո։ Նա առավել հայտնի էր բրիտանացի կոմպոզիտորների գրած նոր օպերաներում դերեր ստեղծելով 1840-ական թվականներից մինչև 1860-ականների սկզբները։ Նրա համար ստեղծագործողների թվում էին Ուիլյամ Վինսենթ Ուոլասը, Մայքլ Ուիլյամ Բալֆը և Հուլիոս Բենեդիկտը։ Դրուի Լեյն թատրոնում  Ալֆրեդ Բանի հետ աշխատելուց հետո Հարրիսոնը սոպրանո Լուիզա Փայնի հետ ստեղծել է ընկերություն, որը հաջողություններ էր վայելում Հյուսիսային Ամերիկայում և Լոնդոնում 1850-ականներին։


== Կյանք և կարիերա ==
Հարրիսոնը ծնվել է Լոնդոնի Մերիլեբոն թաղամասում, ածուխ վաճառողի ընտանիքում։ 1836 թվականին  Նա հանրության մեջ հայտնվել է որպես սիրողական տենոր և 1836 թվականի հոկտեմբերին դարձել է ուսանող Թագավորական երաժշտական ակադեմիայում, որը ղեկավարում էր Չիպրիանի Փոթերը։ Նա իր մասնագիտական առաջին դեբյուտը կատարել է հաջորդ տարի՝ երգելով Sacred Harmonic Society-ի հետ։ Նրա առաջին օպերային աշխատանքը եղել է 1839-ի մայիսին Քովենթ Գարդենում Ուիլյամ Մայքլ Ռուկի «Հենրիք»-ի պրեմիերայում։ 1840-ական թվականներին լիբրետիստ և իմպրեսարիո Ալֆրեդ Բանը նրան ընդգրկել է  Դյուրի Լեյնում իր օպերաշրջաններում, որի ընթացքում Հարրիսոնը կերտել  է  տենորական  առաջատար մեներգեր Մայքլ Բալֆի «Բոհեմի աղջիկը»(1843), Ուիլյամ Վինսենտ Ուոլասի «Մարիտանա»(1845) օպերաներում և այլ նոր աշխատանքներում։
1854 թվականին Հարրիսոնն ու սոպրանո Լուիզա Փայնը բրիտանացի երգիչների մի խումբ են առաջնորդել դեպի Հյուսիսային Ամերիկա։ Հոկտեմբերի 9-ին սկսել են հանդես գալ Նյու Յորք քաղաքում՝ անգլերենով կատարելով իտալական և ֆրանսիական թեթև օպերաների երգացանկ,այդ թվում՝ «Բոհեմի աղջիկը», «Մարիտանա» և Մուրացկանի օպերան։
Այս նախաձեռնությունը հաջող էր։ 1855-ի ամառային սեզոնի ընթացքում ընկերությունը Նյու Յորքում անցկացրել է 125 ներկայացում, և նրանք հաջորդ երեք տարվա ընթացքում շրջայց են կատարել Կանադայի և ԱՄՆ-ի խոշոր քաղաքներում։ 1857-ին վերադառնալով Անգլիա, նրանք Լոնդոնում բեմադրել են նմանատիպ ռեպերտուար՝ հաջորդ յոթ օպերաաշրջանների համար՝ ներկայացնելով բրիտանական տասնհինգ նոր օպերաների պրեմիերաներ։
1860-ական թվականներին Հարրիսոնը ձայնի հետ կապված խնդիրներ ուներ և որոշ կոմպոզիտորներ, ինչպես օրինակ Հուլիոս Բենեդիկտը իր  «Կիլլարնիի Շուշանը» (1862) օպերայում գրել է ավելի քիչ լարվածություն պահանջող դերեր։ Վերջին անգամ հանդես է եկել Լիվերպուլում 1868 թվականի մայիսին՝ «Ջերոլստայնի մեծ դքսուհին» օպերայում կատարելով Ֆրիցի դերը։
Հարրիսոնն ամուսնացել է դերասանուհի Մարիա Քլիֆորդի դստեր՝ Էլենի հետ։ Նրանք ունեցել են երկու որդի. ավագ որդին՝ Ուիլյամը, դարձել է Քլովելի գյուղի ծխական քահանան, իսկ կրտսեր որդի Քլիֆորդը դարձել է պրոֆեսիոնալ ասմունքող։ Հարրիսոնը մահացել է թոքաբորբից Լոնդոնի հյուսիսում գտնվող Քենտիշ թաղամասում։


== Ծանոթագրություններ ==
Արքայազնն ու պարուհին

«Արքայազնն ու պարուհին» (անգլ.՝ The Prince and The Showgirl), բրիտանա-ամերիկյան կատակերգական մելոդրամա, որի գլխավոր դերակատարներն են Մերիլին Մոնրոն և Լոուրենս Օլիվիեն։ Տերենս Ռետիգենի «Քնած արքայազնը» (անգլ.՝ «The Sleeping Prince») պիեսի էկրանավորումն է։


== Դերերում ==


== Ֆիլմի նկարահանումներ ==
«Արքայազնն ու պարուհին» Մերիլին Մոնրոյի մասնակցությամբ միակ ֆիլմն է, որն ԱՄՆ-ում չի նկարահանվել, այն նաև Marilyn Monroe Productions կինոընկերության երկու ֆիլմերից մեկն է (մյուսը մեկ տարի առաջ նկարահանված «Ավտոբուսի կանգառը» ֆիլմն է):


== Մրցանակներ ==
1958 – Բրիտանական կինոակադեմիայի մրցանակի հինգ անվանակարգ,
1958 – «Դավիդ դի Դոնատելլո» կինոմրցանակաբաշխության «Լավագույն դերասանուհի» մրցանակ – Մերիլին Մոնրո,
1957 – ԱՄՆ կինոքննադատների ազգային խորհրդի «Երկրորդ պլանի լավագույն դերասանուհի» մրցանակ – Սիբիլ Տորնդայք։


== Ծանոթագրություններ ==


== Արտաքին հղումներ ==
«Արքայազնն ու պարուհին»(անգլ.) ֆիլմը Internet Movie Database կայքում
«Արքայազնն ու պարուհին»(անգլ.) ֆիլմը allmovie կայքում:
Ռուդնյա-Կալինովկա

Ռուդնյա-Կալինովկա (ուկրաիներեն՝ Рудня-Калинівка), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1634 թվականին։
2001 թվականի տվյալներով Ռուդնյա-Կալինովկա գյուղում բնակվում էր 44 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևմտա-Պոնտական լեռնաշղթա

Արևմտա-Պոնտական լեռնաշղթա լեռներ, Պոնտական լեռների մի հատվածը։ Ձգվում են Փոքր Ասիա թերակղզու հյուսիսում, Սև ծովի հարավային մասում, Սակարիա և Կզըլիրմակ գետերի միջև։ Երկարությունը մոտ 400 կմ է, բարձր գագաթը Դալիթափա գագաթն է (2600 մ)։ Կազմված է պաեոզոյի մետամորֆային կրաքարերից և թերթաքարերից։
Ձգվում է Սև ծովի հարավային ափով, Սակարիա և Կզըլ–Իրմակ գետերի միջև։ Երկարությունը մոտ 400 կմ է, բարձրությունը՝ մինչև 2600 մ (Դելիթեփա լեռ)։ Կազմված է պալեոզոյի մետամորֆային կրաքարերից և թերթաքարերից, որոնք ծածկված են կավճի և պալեոգենի նստվածքային ապարներով։ Գոգհովիտներում տարածված են նեոգենի գիպսատար կավերը և անթրոպոգենի լճա–գետային նստվածքները։ Կան քար ածխի հանքեր (Զոնզուլդակի հանքավայր)։ Արևմտա–Պոնտական լեռների երկայնակի խզումնային գոգհովիտներով տրոհված է երկշարք (տեղ–տեղ եռաշարք) շղթաների։ Դեպի Սև ծովն ուղղված լանջերը միաթեք սարավանդներ և ճյուղավորված ցածրադիր լեռնաշղթաներ են, որոնք վերջանում են խզումնային կառուցվածքի ծովափնյա դարավանդներով։ Կլիման անցողիկ է՝ սև ծովայինից միջերկրածովայինին։ Տարեկան տեղումները՝ 1000-2000 մմ։ Հյուսիսահայաց լանջերի ստորին գոտին (300-500 մ բարձրությամբ) ծածկված է կաղնու անտառներով և մակվիսով, մինչև 1200 մ՝ միջերկրածովային սաղարթավոր ծառատեսակներով, 1200-1900 մ՝ եղևնու և եղևենու անտառներով, մերձգագաթնային շրջանները՝մարգագետիններով։ Հարավային լանջերը չորայինեն, ֆրիգանային և լեռնատափաստանային բուսածածկույթով։ Գոգավորություններում և հարթավայրերում զբաղվում են այգեգործությամբ, պտղաբուծությամբ, մշակում են եգիպտացորեն, բրինձ, ծխախոտ և այլն։ 


== Ծանոթագրություններ ==
Իսլամական համերաշխության խաղեր 2013

Իսլամական համերաշխության խաղեր (անգլ.՝ The 3-rd Islamic Solidarity Games), հայտնի է նաև որպես Իսլամիադա-2013, կայացել են 2013 թվականի սեպտեմբերի 22-ից մինչև հոկտեմբերի 1-ը Պալեմբանգ քաղաքում (Հարավային Սումատրա, Ինդոնեզիա)։


== Բացման արարողություն ==
 
Խաղերի բացման պաշտոնական արարողությունը տեղի է ունեցել 2013 թվականի սեպտեմբերի 22-ին Պալեմբանգ քաղաքի «Gelora Sriwijaya Stadium» մարզադաշտում, Սումատրա կղզում։
Միջոցների անբավարարության, ինչպես նաև՝ խաղերն Իրանում անցկացնելու իրողությունը այդ պետության կողմից, խաղերի մեկնարկից ընդամենի մի քանի ամիս առաջ մերժվելու պատճառով, բացման արարողությունը առանձնացավ իր համեստությամբ։


== Մրցույթի կանոններ ==
Ի տարբերություն 2005 թվականին Սաուդյան Արաբիայում անցկացված Իսլամական համերաշխության 1-ին խաղերի, ուր, ելնելով իսլամական էթիկայի պահպանողական բնույթից, բավականին խիստ կանոններ էին առաջադրվել, Ինդոնեզիայում կայացած խաղերը առանձնապես պահպանողական չէին։ Մասնավորապես, Մեքքայում տեղի ունեցած խաղերի ժամանակ մարզիկներին արգելված էր կրել շատ կարճ հագուստ, կանանց և տղամարդկանց մրցությունները անցկացվել են տարբեր օրերին, ինչպես նաև՝ տղամարդկանց արգելվել է դիտել կանանց մրցելույթները լողից։
Ինդոնեզիայում այս բոլոր սահմանափակումները հանված էին։ Կազմակերպչական կոմիտեն մերժել էր բազմաթիվ մասնակից-մարզուհիների՝ տղամարդկանց և կանանց մրցությունները տարբեր օրեր անցկացնելու վերաբերյալ պահանջները։


== Օրացույց ==


== Ծանոթագրություններ ==


== Արտաքին հղումներ ==
IAAF Athletics (անգլ.)


== Աղբյուրներ ==
2013 թվականի Իսլամական համերաշխության խաղերի առաջին օրը՝ 2 ոսկի Ադրբեջանին և 1 ոսկի Իրանին
Պոնտե դել Օլիո

Պոնտե դել Օլիո (իտալերեն՝ Ponte dell'Olio), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 4902 մարդ։ Բնակչության միջին խտությունը՝ 114 մարդ/կմ²։ Զբաղեցնում է 43 կմ² տարածք։ Փոստային ինդեքս՝ 29028։ Հեռախոսային կոդը՝ 0523։
Կոմունայի հովանավոր սուրբն է սուրբ առաքյալ Հակոբոս Ավագը։ Տոնը նշվում է օգոստոսի 16-ին Սան Ռոկոյում։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0523 874411
Էլեկտրոնային փոստ՝ comune@comune-pontedellolio.it
Պաշտոնական կայք՝ http://www.comune.pontedellolio.pc.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հողմային էներգետիկան Հայաստանում

Հողմային էներգետիկա, 1999 թվականին Հոլանդիայի կառավարության դրամաշնորհով Հայաստանում իրականացվել է քամու էներգիայի մշտադիտարկում։ 2011 թվականին հանրապետությունում արդեն իրականացվել են հետազոտություններ Պուշկինի, Վարդենյաց, Քարախաչի լեռնանցքներում, Արդանիշ ավանում (Սևանա լճի ավազան) և Արփի լճի մոտակայքում։ Պուշկինի լեռնանցքի հետազոտման ծրագիրն իրականացվել է 1999-2002 թվականներին, պատրաստվել է գործարար առաջարկություն՝ 20 ՄՎտ հզորության հոէկ կառուցելու համար։ 2000 թվականին «Սոլարէն» ընկերությունը, կատարելով հողմաէներգետիկ. ներուժի գնահատման պաշարա- բան. հետազոտություն, ընտրել է հողմաէներգետիկ. կայանների շինարարության համար հեռանկարային տարածքներ։ NREL (ԱՄՆ) ընկերության հետ համատեղ աշխատանքներ են կատարվում՝ Հայաստանի հողմաէներգետիկ. քարտեզագիրք ստեղծելու համար։ Հանրապետությունում տեղակայվել է մոնիթորինգի 14 կայան։ Պաշարաբանական հետազոտություններով պարզվել է ՀՀ-ում քամու էներգիայի օգտագործման հեռանկարայնությունը։
Չուրիանա դե լա Վեգա

Չուռիանա դե լա Վեգա (իսպ․՝ Churriana de la Vega), բնակավայր և մունիցիպալիտետ Իսպանիայում։ Մտնում է Գրանադա պրովինցիայի Անդալուսիա ինքնավար համայնքի կազմի մեջ։ Մունիցիպալիտետը գտնվում է Վեգա դե Գրանադա շրջանի կազմում։ Տարածքը զբաղեցնում է 7 կմ²։ Բնակչությունը 12448 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Նամցի

Նամցի (ռուս.՝ Намцы, յակուտ.՝ Нам), գյուղ Ռուսաստանի Սախա-Յակուտիայի հանրապետության Նամսկի ուլուսի կազմում։
Բնակչությունը 2010 թվականին գրանցված տվյալներով կազմում էր 8890 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյ Լուկանչենկով

Անդրեյ Սեմյոնովիչ Լուկաչենկով (ռուս.՝ Андрей Семёнович Луканченков, փետրվարի 7, 1986(1986-02-07), Վելիկիե Լուկի, Պսկովի մարզ, ՌԽՖՍՀ, ԽՍՀՄ), ռուս ֆուտբոլիստ, Բրյանսկի «Դինամո» ակումբի պաշտպան։


== Կարիերա ==


=== Ակումբային ===
Ֆուտբոլով սկսել է զբաղվել 10 տարեկանում։ Առաջին մարզիչը եղել է Վլադիմիր Նիկոլաևիչ Ագաֆոնովը։ Պրոֆեսիոնալ կարիերան սկսել է Ռուսաստանի երկրորդ դիվիզիոնի «Արևմուտք» տարածաշրջանի «Կրիվիչի» և «Պսկով-2000» ակումբներում։
2003-2010 թվականներին եղել է «Մոսկվա» ակումբի ֆուտբոլիստ։ Առավելապես հանդես է եկել թիմի երկրորդ կազմում (74 խաղ և 7 գոլ), ակումբի հիմնական կազմում անցկացրել է 4 խաղ (1-ը առաջնությունում և 3-ը Ռուսաստանի գավաթի խաղարկությունում): Չորս անգամ վարձավճարով տեղափոխվել է առաջին դիվիզիոնի տարբեր թիմեր։
2011/12 մրցաշրջանում հանդես է եկել որպես «Սպարտակ Նալչիկ» ակումբի ֆուտբոլիստ։ Նալչիկի թիմի կազմում նորամուտը կատարել է 2011 թվականի ապրիլի 3-ին՝ «Զենիթի» դեմ խաղում՝ փոխարինելով Կանտեմիր Բերխամովին։ Ամրապնդել դիրքն ակումբի կազմում Անդրեյն այդպես էլ չի կարողացել և մրցաշրջանի ավարտին հեռացել է թիմից։
2013 թվականի հուլիսի 9-ից հանդես է եկել երկրորդ դիվիզիոնի «Տոսնո» ակումբի կազմում։
2014/2015 մրցաշրջանում խաղացել է «Սատուրն» ակումբում։
2015 թվականի օգոստոսի 27-ին հայտնի է դարձել, որ պաշտպանը տեղափոխվել է Պետերբուրգի «Դինամո» ակումբ։


=== Հավաքականում ===
Հանդես է եկել Ռուսաստանի երիտասարդական հավաքականում, որի կազմում անցկացրել է տասը խաղ։


== Ելույթների վիճակագրություն ==
(2011 թվականի հունիսի 23-ի տվյալներով)


== Ծանոթագրություն ==


== Արտաքին հղումներ ==
Ֆուտբոլիստի էջը (ռուս.) Газета.Ru կայքում
Բաղիլոբան

Բաղիլոբան (վրաց.՝ ბაყილოვანი), գյուղ Վրաստանում։ Գտնվում է Կախեթի մարզի Ախմետայի շրջանում։


== Բաղիլոբանների ազգանուններ ==
Բեժանիշվիլի
Բիդզինաշվիլի
Ցելաուրի
Ցիցուաշվիլի
Գիգաուրի
Գուբիանուրի
Մամիաուրի - 6 մարդ
Մչեդլուրի
Մչեդլիշվիլի
Կեշիկաշվիլի
Թվիրտաշվիլի
Ցխվարաշվիլի


== Ծանոթագրություններ ==
Հիրոգավա

Հիրոգավա (ճապ.՝ 有田川町 Հիրոգավա-տյո), Ճապոնիայի Վակայամա պրեֆեկտուրայի Արիդա գավառում գտնվող ավան։ Ավանի մակերեսը կազմում է 65,31 կմ², բնակչությունը՝ 7 443 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 113,96 մարդ/կմ²։


== Աշխարհագրական դիրք ==
Հիրոգավա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Յուասա, Արիդագավա, Յուրա, Հիդակա, Հիդակագավա ավանները։


== Բնակչություն ==
Ավանի բնակչությունը կազմում է 7 443 մարդ (2014 թվականի օգոստոսի 1-ի տվյալների համաձայն), իսկ խտությունը՝ 113,96 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Հիրոգավա ավանը խորհրդանշող ծառ է համարվում Quercus glauca-ն, ծաղիկ՝ Lilium japonicum-ը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Ճապոնական Հիրոգավա ավանի պաշտոնական վեբկայք(ճապոներեն)
Կեսկիմյոկի

Կեսկիմյոկի (ռուս.՝ Кескимйоки), գետ Ռուսաստանում, հոսում է Կարելական ինքնավար հանրապետությունում և Սուոյարվսկի շրջանում։ Գետաբերանը տեղակայված է Տոլվայոկի գետի աջ ափին՝ 20 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելի, ավազանը Բալթիկ ծով, Ռուսաստանի և Ֆիլիանդայի սահմանում, ենթավազանը՝ բացակայում է։ Պատկանում է Կարելի, ավազանը Բալթիկ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000010587
Հիդրոլոգիական ուսումնասիրությունների կոդը - 102001058
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դովիլ

Դովիլ (ֆր.՝ Deauville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 3740 մարդ, բնակչության խտությունը` 1047.62 մարդ/կմ²։ Բնակավայրը զբաղեցնում է 3.57 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևմուտք, Կան քաղաքից` 38 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2040 աշխատունակ (15-64 տարեկան)  բնակիչ, որոնցից ակտիվ էին 1432-ը, իսկ ոչ ակտիվները` 608։ Ակտիվության ցուցանիշը կազմում է 70,2 %։ 1432 աշխատունակ մարդկանցից աշխատել է 1248 անձ (618 տղամարդ և 630 կին)։ Գործազուրկ են եղել 184 անձ (85 տղամարդ և 99 կին)։ 608 անաշխատունակներից 186-ը եղել են աշակերտներ կամ ուսանողներ, 269-ը` թոշակառուներ, իսկ 153-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նյու Օռլեանս Պելիկանս

«Նյու Օռլեանս Պելիկանս» (անգլ.՝ New Orleans Pelicans), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևմտյան կոնֆերենցիայի հարավարևմտյան դիվիզիոնում։ Տեղակայված է ԱՄՆ Լուիզիանա նահանգի վարչական կենտրոն Նոր Օռլեան քաղաքում։
Ստեղծվել է 1988 թվականին Հյուսիսային Կարոլինայի Շառլոթ քաղաքում և տասնչորս տարի անց տեղափոխվել է Նոր Օռլեան։


== Արտաքին հղումներ ==
Պաշտոնական կայք(անգլ.)
Կրասնի Կոլոս (Ակսայի շրջան)

Անվան այլ կիրառումների համար տե՛ս՝ Կրասնի Կոլոս (այլ կիրառումներ)Կրասնի Կոլոս (ռուս.՝ Красный Колос), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Ռասվետովսկի գյուղական համայնքի կազմի մեջ։ Ակսայ քաղաքից գտնվում է 20 կմ հեռավորության վրա։
Ասաադ Ֆտա

Ասաադ Ֆտա (սեպտեմբեր 5,1938), սիրիացի ռեժիսոր և դերասան։


== Կենսագրություն ==
Ասաադ Ֆտան ծնվել է Լաթակիայի Բաքսա գյուղում և ավարտել է թատրոնի պետական ինստիտուտը։ Աշխատել է հեռուստատեսությունում, կինոթատրոններում և նույնիսկ ելույթներ է ունեցել բեմերում։ Նա արվեստագետ Մահա Սալեհի ամուսինն է, նրանք ունեն մի դուստր։


== Նրա գործերը ==


=== Պիեսներ ===
Քարմազոֆ եղբայրները
Բանալին
Թագավորը թագավորն է
Տանգո պարը
Օտարը
Նկուղի ծուխը
Արյան Հարսանիքը
Առանց վերջի պատմություն
Գյուղական պատմություն
Խենթի օրագիրը


=== Ֆիլմեր ===
Հինգերորդ Բերդը
Արևելյան պատմություն
Սև ալյուրը
Բանավոր նամակներ


=== Սերիալներ ===
Հետապնդումը
Ժամի մարդը
Մեծ գետը
Երկրիս որդիները
Կանաչ արքայադուստրը
Կարապի երգը
Համառը
Սպիտակ թելը
Մեծ հորս տունը
Երկրաշարժ
Դիմակների բացահայտումը
Արդարության աշտարակը
Բժշկուհին
Անձրևի երգը
Չաչուբեթի

Չաչուբեթի (վրաց.՝ ჩაჩუბეთი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Կասպից հեռու է 29 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ։


== Ծանոթագրություններ ==